1997R0936 — ET — 01.07.2007 — 009.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:





Parandatud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EÜ) nr 936/97,

27. mai 1997,

millega avatakse ja sätestatakse tariifikvootide haldamine värske, jahutatud ja külmutatud kõrgekvaliteedilise veiseliha ning külmutatud pühvliliha suhtes







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusena koostatud CXL loendis sätestatud kontsessioonide rakendamise kohta, ( 1 ) eriti selle artikli 1 lõiget 1, ning arvestades, et: ning arvestades, et: mitmepoolsete kaubandusläbirääkimiste Uruguay voorus sõlmitud põllumajanduskokkuleppe kohaselt on ühendus kohustunud avama kõrgekvaliteedilise veiseliha ja külmutatud pühvliliha tariifikvoodid, mille aastakogused on vastavalt 58 100 tonni ja 2 250 tonni; kõnealused kvoodid tuleks avada mitmeks aastaks ja nende kohaldamiseks 1. juulil algavatel 12kuulistel ajavahemikel tuleks vastu võtta üksikasjalikud eeskirjad; eksportivad kolmandad riigid on kohustunud andma välja toodete päritolu tagavaid autentsussertifikaate; tuleks täpsustada kõnealuste sertifikaatide vorm ning nende kasutamise kord; autentsussertifikaate peavad andma välja kolmandates riikides asuvad asutused, kes tagavad asjaomase korra nõuetekohase kohaldamise; kõnealust kvooti tuleks hallata impordilitsentside abil; selleks tuleks sätestada eeskirjad taotluste esitamise ning taotlustes ja litsentsides esitatava teabe kohta, kehtestades vajaduse korral erandi teatavatest komisjoni 16. novembri 1988. aasta määruse (EMÜ) nr 3719/88 (milles sätestatakse põllumajandussaaduste impordi- ja ekspordilitsentside ja eelkinnitussertifikaatide süsteemi kohaldamise üksikasjalikud eeskirjad, ( 2 ) viimati muudetud määrusega (EÜ) nr 2350/96 ( 3 ) ja komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentsi korra rakenduseeskirjade ning määruse (EMÜ) nr 2377/80 kehtetuks tunnistamise kohta, ( 4 ) viimati muudetud määrusega (EÜ) nr 266/97 ( 5 ) sätetest; lihaimpordi nõuetekohase korraldamise tagamiseks tuleks vajaduse korral sätestada, et impordilitsentside väljaandmine eeldab eelkõige autentsussertifikaatide kannete kontrollimist; kogemused on näidanud, et importijad ei teata alati impordilitsentsi väljaandnud pädevale asutusele kõnealuse kvoodi alusel imporditud veiseliha koguseid ja päritolu; kõnealune teave on vajalik turuolukorra hindamiseks; seepärast tuleks selle nõude täitmise tagamiseks sisse seada tagatis; tuleks sätestada, et liikmesriigid peavad edastama sellist importi käsitleva teabe; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

▼M16

1. Ajavahemikuks 1. juulist kuni järgneva aasta 30. juunini (edaspidi “imporditariifikvoodi kehtivusperiood”) avatakse igaks aastaks järgmised tariifikvoodid:

— 60 250 tonni CN-koodide 0201 ja 0202 alla kuuluvat värsket, jahutatud ja külmutatud kõrgekvaliteedilist veiseliha ning CN-koodide 0206 10 95 ja 0206 29 91 alla kuuluvaid tooteid. Kõnealuse kvoodi seerianumber on 09.4002,

— 2 250 tonni CN-koodi 0202 30 90 alla kuuluvat külmutatud kondita pühvliliha, mis on väljendatud kondita liha massina. Kõnealuse kvoodi seerianumber on 09.4001.

Esimeses lõigus osutatud kvootide arvutamisel vastab 100 kilogrammi kondiga liha 77 kilogrammile kondita lihale.

▼B

2. Käesoleva määruse kohaldamisel tähendab külmutatud liha liha, mille sisetemperatuur on ühenduse tolliterritooriumile sisenemisel vähemalt – 12 °C.

3. Lõikes 1 nimetatud kvootide puhul on väärtuseline tollimaks 20 %.

Artikkel 2

Artikli 1 lõike 1 esimeses taandes märgitud värske, jahutatud ja külmutatud kõrgekvaliteedilise veiseliha tariifikvoot jaotatakse järgmiselt:

▼M14

a) 28 000 tonni CN-koodide 0201 30 00 ja 0206 10 95 alla kuuluvat kondita veiseliha, mis vastab järgmisele määratlusele: “Veiseliha valitud jaotustükid, mis on saadud härgadest, noortest härgadest või mullikatest, keda on alates emapiimast võõrutamisest toidetud eranditult karjatamise teel. Härjarümbad liigitatakse klassi JJ, J, U või U2, noore härja ja mullikarümbad liigitatakse klassi AA, A või B vastavalt Argentina põllumajanduse, loomakasvatuse, kalanduse ja toiduainete sekretariaadi (Secretaría de Agricultura, Ganadería, Pesca y Alimentos – SAGPyA) kehtestatud ametlikule veiseliha liigitusele.” Jaotustükid märgistatakse vastavalt Euroopa Parlamendi ja nõukogu määruse (EÜ) nr 1760/2000 ( 6 ) artiklile 13. Märgisel esitatud teabele võib lisada sõnad “kõrgekvaliteediline veiseliha”;

▼B

b) ►M13 7 150 tootemassitonni ◄ CN-koodide 0201 20 90, 0201 30, 0202 20 90, 0202 30, 0206 10 95 ja 0206 29 91 alla kuuluvat liha, mis vastab järgmisele määratlusele: ▼M13 Valitud jaotustükid härja- või mullikarümpadelt, mis on liigitatud ühe ametliku kategooria alla järgmistest: “Y”, “YS”, “YG”, “YGS”, “YP” ja “YPS”, nagu on määratlenud AUS-MEAT Austraalias. Veiseliha värvus vastab AUS-MEATi liha värvuse võrdlusstandarditele 1 B kuni 4, rasva värvus AUS-MEATi rasva värvuse võrdlusstandarditele 0 kuni 4 ja rasvkatte paksus (mõõdetuna piirkonnast P 8) AUS-MEATi rasvaklassidele 2 kuni 5. Jaotustükid märgistatakse vastavalt Euroopa Parlamendi ja nõukogu määruse (EÜ) nr 1760/2000 (6) artiklile 13. Märgisel esitatud teabele võib lisada sõnad “kõrgekvaliteediline veiseliha”; ▼M16 —————

▼M14

c) 6 300 tonni CN-koodide 0201 30 00, 0202 30 90, 0206 10 95 ja 0206 29 91 alla kuuluvat kondita veiseliha, mis vastab järgmisele määratlusele: “Veiseliha valitud jaotustükid, mis on saadud härgadest (“novillo”) või mullikatest (“vaquillona”), nagu on määratletud Uruguay riikliku lihainstituudi (Instituto Nacional de Carnes – INAC) kehtestatud veiseliharümpade ametlikus liigituses. Kõrgekvaliteedilise veiseliha tootmise tingimustele vastavaid loomi on alates emapiimast võõrutamisest toidetud eranditult karjatamise teel. Rümbad liigitatakse klassi I, N või A, rasvasusega 1, 2 või 3, vastavalt eespool nimetatud liigitusele.” Jaotustükid märgistatakse vastavalt määruse (EÜ) nr 1760/2000 artiklile 13. Märgisel esitatud teabele võib lisada sõnad “kõrgekvaliteediline veiseliha”;

d) 5 000 tonni CN-koodide 0201 30 00, 0202 30 90, 0206 10 95 ja 0206 29 91 alla kuuluvat kondita veiseliha, mis vastab järgmisele määratlusele: “Valitud jaotustükid, mis on saadud härgadest või mullikatest, keda on alates emapiimast võõrutamisest toidetud eranditult rohuga. Rümbad liigitatakse klassi B, rasvasusega 2 või 3, vastavalt Brasiilia põllumajandus-, karjakasvatus- ja varustusministeeriumi (Ministério da Agricultura, Pecuária e Abastecimento) kehtestatud ametlikule veiseliharümpade liigitusele.” Jaotustükid märgistatakse vastavalt määruse (EÜ) nr 1760/2000 artiklile 13. Märgisel esitatud teabele võib lisada sõnad “kõrgekvaliteediline veiseliha”;

▼B

e) ►M12 1 300 tootemassitonni ◄ CN-koodide 0201 20 90, 0201 30, 0202 20 90, 0202 30, 0206 10 95 ja 0206 29 91 alla kuuluvat liha, mis vastab järgmisele määratlusele: “Jahutatud või külmutatud veiseliha valitud jaotustükid, mis on saadud eranditult karjamaal kasvatatud veistest, kellel on kuni neli jäävlõikehammast ja kelle tapasooja rümba mass on kuni 325 kilogrammi; kompaktne välimus, puhas lõikejälg, hele ja ühtlast värvi liha ja küllaldane, kuid mitte liiga paks rasvkate. Kõik jaotustükid pakendatakse vaakumpakenditesse ja nende puhul kasutatakse nimetust “kõrgekvaliteediline veiseliha”” ;

▼M8

f) 11 500 tootemassitonni CN-koodide 0201, 0202, 0206 10 95 ja 0206 29 91 alla kuuluvat liha, mis vastab järgmisele määratlusele: “Rümbad või mis tahes jaotustükid, mis on saadud kuni 30 kuu vanustest veistest, keda on toidetud vähemalt 100 päeva tasakaalustatud, kõrge energiasisaldusega, vähemalt 70 % teravilja sisaldava söödaga, mille päevaannus on vähemalt 20 naela. USDA (United States Department of Agriculture) standardite kohaselt klassidesse choice või prime liigitatud veiseliha vastab automaatselt eespool esitatud määratlusele. Canadian Food Inspection Agency — Government of Canada standardite kohaselt klassidesse Canada A, Canada AA, Canada AAA, Canada Choice ja Canada Prime, A1, A2 ja A3 liigitatud liha vastab eespool esitatud määratlusele” ;

▼M8

g) 1 000 tonni CN-koodide 0201 30 00 ja 0202 30 90 alla kuuluvat kondita liha, mis vastab järgmisele määratlusele: “Fillet (lomito), striploin ja/või Cube roll (lomo), rump (rabadilla), topside (carnaza negra), mis on saadud valitud ristandloomadelt, kes on kuni 50 % seebu tõugu ning söödetud ainult rohu või heinaga. Tapetud loomad on rümpade liigitussüsteemi VACUNO V kategooria härjad või mullikad rümbamassiga kuni 260 kg. Jaotustükid peavad olema märgistatud vastavalt Euroopa Parlamendi ja nõukogu 17. juuli 2000. aasta määruse (EÜ) nr 1760/2000 (veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta) ( 7 ) artiklile 13. Märgisel esitatud teabele võib lisada sõnad “kõrgekvaliteediline veiseliha”.

▼B

Artikkel 3

1. Artikli 2 punktis f sätestatud koguste import eeldab nende vabasse ringlusse lubamisel:

— artiklite 4 ja 5 kohaselt välja antud impordilitsentsi ja

— artikli 6 kohaselt välja antud autentsussertifikaati.

▼M16

2. Artikli 2 punktis f sätestatud koguse impordi osas jagatakse imporditariifikvoodi kehtivusperiood kaheteistkümneks ühe kuu pikkuseks alaperioodiks. Igal alaperioodil saadaolev kogus vastab ühele kaheteistkümnendikule üldkogusest.

▼B

Artikkel 4

Artiklis 3 nimetatud impordilitsentside saamiseks:

▼M16 —————

▼M16

c) tuleb litsentsitaotluste ja litsentside lahtrisse 8 kanda päritoluriik ning “jah” vastuse korral tehakse lahtrisse rist. Litsents kohustab importima kõnealuselt maalt;

▼C1

d) tehakse litsentsitaotluse ja litsentsi lahtrisse 20 üks III lisas loetletud märgetest.

▼M16

Artikkel 5

1. Artiklis 4 nimetatud litsentsitaotlusi võib esitada üksnes iga imporditariifikvoodi kehtivusperioodi iga kuu esimese viie päeva jooksul.

Olenemata määruse (EÜ) nr 1445/95 artikli 5 lõikest 1, võivad sama kvoodi järjekorranumbri saamiseks esitatud taotlused hõlmata kõnealuse määruse I lisas loetletud CN-koodide või CN-koodide rühmadega hõlmatud ühte või mitut toodet. Juhul kui taotlused hõlmavad mitut CN-koodi, täpsustatakse kogus, mida taotletakse iga CN-koodi või iga CN-koodide rühma kaupa. Kõigil juhtudel märgitakse kõik CN-koodid litsentsitaotluse ja litsentsi lahtrisse 16 ning nende kirjeldused lahtrisse 15.

2. Liikmesriigid teatavad komisjonile taotluste esitamise lõpptähtajale järgneval teisel tööpäeval hiljemalt kell 16.00 Brüsseli aja järgi taotlustes käsitletud üldkoguse päritoluriikide kaupa.

3. Impordilitsentsid antakse välja iga kuu 15. päeval.

Asjaomane kogus täpsustatakse iga väljaantud litsentsiga CN-koodide või CN-koodide rühmade kaupa.

▼B

Artikkel 6

1. Autentsussertifikaatide puhul antakse välja originaal ja vähemalt üks I lisas esitatud näidise kohane koopia.

Vormide mõõdud on ligikaudu 210 × 297 mm ja paberi kaal peab olema vähemalt 40 g/m2

2. Vormid trükitakse ja täidetakse ühes ühenduse ametlikest keeltest; neid võib trükkida ja täita ka ekspordiriigi ametlikus keeles või ühes ametlikest keeltest.

Vormi pöördel peab olema ekspordiriigist pärit liha suhtes kohaldatav artiklis 2 esitatud määratlus.

3. Igal autentsussertifikaadil on artiklis 7 osutatud väljaandva asutuse antud individuaalne seerianumber. Koopiad kannavad sama seerianumbrit kui originaal.

4. Originaal ja selle koopiad võivad olla trükitud või käsitsi kirjutatud. Viimasel juhul tuleb need täita musta tindi ja trükitähtedega.

5. Autentsussertifikaadid kehtivad üksnes juhul, kui need on nõuetekohaselt täidetud ja kui II lisas esitatud loetelus nimetatud väljaandev asutus on need vastavalt I ja II lisas märgitud juhendile kinnitanud.

6. Autentsussertifikaate käsitatakse nõuetekohaselt kinnitatutena, kui neis on märgitud väljaandmise aeg ja koht ning kui neil on väljaandva asutuse tempel ja nende allkirjastamiseks volitatud isiku(te) allkiri.

Autentsussertifikaadi originaalil ja selle koopiatel võib templit asendada trükitud pitser.

Artikkel 7

1. II lisas loetletud väljaandvad asutused peavad:

a) olema ekspordiriigi poolt sellisena tunnustatud;

b) kohustuma kontrollima autentsussertifikaatide kandeid;

c) kohustuma edastama komisjonile igal kolmapäeval autentsussertifikaatide kannete kontrollimist võimaldavat teavet.

2. Komisjon võib kõnealust loetelu kohandada, kui väljaandvat asutust enam ei tunnustata, kui kõnealune asutus ei täida talle pandud kohustusi või kui määratakse uus väljaandev asutus.

Artikkel 8

▼M8

1. Artikli 1 lõike 1 teises taandes ja artikli 2 punktides a, b, c, d, e ja g sätestatud koguste import eeldab nende vabasse ringlusse lubamisel artikli 4 punktide c ja d ning käesoleva artikli lõike 2 kohaselt välja antud impordilitsentside esitamist.

▼B

2.

►M16 a) Artiklite 6 ja 7 kohaselt koostatud autentsussertifikaadi originaal ja selle koopia esitatakse pädevale asutusele koos autentsussertifikaadiga seotud esimese impordilitsentsi taotlusega.

◄

b) Autentsussertifikaate võib kasutada sellel märgitud koguse piires rohkem kui ühe impordilitsentsi väljaandmiseks. Rohkem kui ühe litsentsi väljaandmise korral kinnitab pädev asutus autentsussertifikaadi, tehes määratud koguse kohta märke.

c) Pädevad asutused võivad impordilitsentse välja anda üksnes pärast seda, kui nad on teinud kindlaks, et kogu autentsussertifikaadil märgitud teave vastab komisjonilt igal nädalal saadavale teabele. Litsentsid antakse välja kohe pärast seda.

▼M8

3. Olenemata lõike 2 punktidest a ja c, võivad pädevad asutused käesoleva lõike tingimuste kohaselt välja anda impordilitsentse juhul, kui:

— esitatakse autentsussertifikaadi originaal, kuid asjaomane teave komisjonilt on veel saabumata, või

— autentsussertifikaadi originaali ei ole esitatud, või

— autentsussertifikaadi originaal on esitatud ja asjakohane teave komisjonilt on saabunud, kuid teatavad andmed ei vasta nõuetele.

Sellistel juhtudel vastab impordilitsentsidega seoses esitatava tagatise suurus, olenemata määruse (EÜ) nr 1445/95 artikli 4 teises taandes sätestatust, kõnealustele toodetele ühise tollitariifistiku alusel määratud täielikule tollimaksule, mida kohaldatakse impordilitsentsi taotluse esitamise päeval.

Pärast autentsussertifikaadi originaali ja komisjonilt kõnealuse sertifikaadiga seotud teabe kättesaamist ning andmete vastavuse kontrollimist vabastavad liikmesriigid kõnealuse tagatise tingimusel, et määruse (EÜ) nr 1445/95 artikli 4 teises taandes nimetatud tagatis on esitatud seoses sama impordilitsentsiga.

Teises punktis nimetatud tagatisega seoses on komisjoni määruse (EMÜ) nr 2220/85 ( 8 ) artikli 20 tähenduses peamiseks nõudeks vastava autentsussertifikaadi originaali esitamine pädevale asutusele enne asjaomase impordilitsentsi kehtivusaja lõppu.

Vabastamata jäänud tagatise summasid ei tagastata ning need peetakse kinni tollimaksudena.

▼M16

Artikkel 9

Autentsussertifikaadid ja impordilitsentsid kehtivad kolme kuu jooksul alates nende väljaandmise kuupäevast. Autentsussertifikaatide kehtivusaeg lõpeb siiski hiljemalt nende väljaandmise kuupäevale järgneval 30. juunil.

Artikkel 10

Kui käesolevas määruses ei ole sätestatud teisiti, kohaldatakse käesoleva määruse artikli 2 punktis f osutatud koguste suhtes komisjoni määruste (EÜ) nr 1445/95, (EÜ) nr 1291/20006 ( 9 ) ja (EÜ) nr 1301/2006 ( 10 ) sätteid.

Kui käesolevas määruses ei ole sätestatud teisiti, kohaldatakse käesoleva määruse artikli 1 lõike 1 teises taandes ning artikli 2 punktides a, b, c, d, e ja g osutatud koguste suhtes komisjoni määruse (EÜ) nr 1445/95, komisjoni määruse (EÜ) nr 1291/2000 ja komisjoni määruse (EÜ) nr 1301/2006 III peatüki sätteid.

▼M3 —————

▼B

Artikkel 13

Käesolev määrus jõustub 1. juulil 1997.

Käesolev määrus on tervikuna siduv ja vahetult kohaldatav kõikides liikmesriikides.









I LISA









LISA II

LOETELU EKSPORDIRIIKIDE ASUTUSTE KOHTA, KELLEL ON VOLITUS VÄLJA ANDA AUTENTSUSSERTIFIKAATE

— ►M10 SECRETARÍA DE AGRICULTURA, GANADERÍA, PESCA Y ALIMENTOS (SAGPyA) ◄ : — Argentiinast pärit liha puhul, mis vastab artíkli 2 punktis a esitatud määratlusele.

— ►M6 DEPARTMENT OF AGRICULTURE, FISHERIES AND FORESTRY — AUSTRALIA ◄ : — Austraaliast pärit liha puhul: — a) mis vastab artíkli 2 punktis b esitatud määratlusele; b) mis vastab artikli 1 lõike 1 teises taandes esitatud määratlusele.

— INSTITUTO NACIONAL DE CARNES (INAC): — Uruguayst pärit liha puhul, mis vastab artikli 2 punktis c esitatud määratlusele.

— DEPARTAMENTO NACIONAL DE INSPECÇÃO DE PRODUTOS DE ORIGEM ANIMAL (DIOPA): — Brasiiliast pärit liha puhul, mis vastab artikli 2 punktis d esitatud määratlusele.

— ►M5 NEW ZEALAND MEAT BOARD ◄ : — Uus-Meremaalt pärit liha puhul, mis vastab artikli 2 punktis e esitatud määratlusele.

— FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): — Ameerika Ühendriikidest pärit liha puhul, mis vastab artikli 2 punktis f esitatud määratlusele.

— ►M7 CANADIAN FOOD INSPECTION AGENCY — GOVERNMENT OF CANADA/AGENCE CANADIENNE D'INSPECTION DES ALIMENTS — GOUVERNEMENT DU CANADA ◄ : — Kanadast pärit liha puhul, mis vastab artikli 2 punktis f esitatud määratlusele.

▼M8

— MINISTERIO DE AGRICULTURA, GANADERÍA, DIRECCIÓN DE NORMAS Y CONTROL DE ALIMENTOS: — Paraguayst pärit liha puhul, mis vastab artikli 2 punktis g esitatud määratlusele.

▼M15









III LISA

Artikli 4 punktis d osutatud märked

Bulgaaria keeles : Говеждо/телешко месо с високо качество [Регламент (ЕО) № 936/97]

Hispaania keeles : Carne de vacuno de alta calidad [Reglamento (CE) no 936/97]

Tšehhi keeles : Vysoce jakostní hovězí/telecí maso (nařízení (ES) č. 936/97)

Taani keeles : Oksekød af høj kvalitet (forordning (EF) nr. 936/97)

Saksa keeles : Qualitätsrindfleisch (Verordnung (EG) Nr. 936/97)

Eesti keeles : Kõrgekvaliteediline veiseliha/vasikaliha (määrus (EÜ) nr 936/97)

Kreeka keeles : Βόειο κρέας εκλεκτής ποιότητας [κανονισμός (ΕΚ) αριθ. 936/97]

Inglise keeles : High-quality beef/veal (Regulation (EC) No 936/97)

Prantsuse keeles : Viande bovine de haute qualité [règlement (CE) no 936/97]

Itaalia keeles : Carni bovine di alta qualità [regolamento (CE) n. 936/97]

Läti keeles : Augstākā labuma liellopu/teļa gaļa (Regula (EK) Nr. 936/97)

Leedu keeles : Aukštos kokybės jautiena ir (arba) veršiena (Reglamentas (EB) Nr. 936/97)

Ungari keeles : Kiváló minőségű marha-/borjúhús (936/97/EK rendelet)

Malta keeles : Kwalita għolja ta’ ċanga/vitella (KE) Nru 936/97)

Hollandi keeles : Rundvlees van hoge kwaliteit (Verordening (EG) nr. 936/97)

Poola keeles : Wołowina/cielęcina wysokiej jakości (Rozporządzenie (WE) nr 936/97)

Portugali keeles : Carne de bovino de alta qualidade [Regulamento (CE) n.o 936/97]

Rumeenia keeles : Carne de vită/vițel de calitate superioară (Regulamentul (CE) nr. 936/97)

Slovaki keeles : Vysokokvalitné hovädzie/teľacie mäso [nariadenie (ES) č. 936/97]

Sloveeni keeles : Visokokakovostno goveje/telečje meso (Uredba (ES) št. 936/97)

Soome keeles : Korkealaatuista naudanlihaa (asetus (EY) N:o 936/97)

Rootsi keeles : Nötkött av hög kvalitet (förordning (EG) nr 936/97)